jkorsvik/nowiki_second_scrape_merged huggingface dataset:
In corpore sano

«In corpore sano» (latin for i et sunt legeme) er en serbisk popsang fra 2022 som fremføres av den serbiske musikeren Konstrakta. Sangen var Serbias bidrag i Eurovision Song Contest 2022 i Torino i Italia, der den endte på femteplass. 


== Om sangen ==
«In corpore sano» er skrevet av den serbiske sangeren og låtskriveren Konstrakta sammen med Milovan Bošković. Den ble utgitt 11. februar 2022 som del av hennes tre-sangsprosjekt Triptih (som i triptyk). I tillegg til «In corpore sano», består trilogien av låtene «Nobl» (nobel) og «Mekano» (myk). Trilogien ble utgitt 28. februar 2022 som en tolv minutter lang musikkvideo. Ideen ble skapt av Konstrakta selv sammen med Ana Rodić og regissør Maja Uzelac. Videoen skal illustrere dagens Serbia, hver av sangene på sin måte.Sangens tekst starter med at artisten lurer på hva som er hemmeligheten bak Meghan Markles flotte og sunne hår, før den tar for seg ulike medisinske tilstander som gir symptomer på hud og hår. Siden snakker teksten om hvordan kvinnelige artister må være sunne og må ta ansvar for helsen sin. Blant annet sikter teksten til den romerske poeten Juvenals sitat «Mens sana in corpore sano» (norsk: En sunn sjel i et sunt legeme). Tredje vers i sangen tar for seg det serbiske helsevesenet, og hvordan det ikke gir fri og gratis heslehjelp til musikere og kunstnere. Sangens avslutning synges på latin og handler om hvordan sinnet holder seg sunt i en sunn kropp.


=== Pesma za Evroviziju og Eurovision Song Contest ===
Samarbeidspartnerne til Konstrakta sendte inn låten til den serbiske musikkonkurransen Pesma za Evroviziju '22 i Beograd. «In corpore sano» ble valgt, siden sangen er på under 3 minutter, og dermed innfrir konkurransereglene. Vinneren av konkurransen får representere Serbia i Eurovision Song Contest 2022. 
Hun deltok i semifinale 1, og fikk stor oppmerksomhet og popularitet i etterkant av sendingen. Hennes avantgardistiske sang og opptreden ble karakterisert som satire, ironi og kritikk av det serbiske helsevesenet, massemedier, koronapandemien og skjønnhetsidealer – og hvordan slike faktorer kan distrahere enkelte fra fokus på mental helse. Opptredenen hennes har også blitt sammenlignet med den serbiske performancekunstneren Marina Abramović.Under Pesma za Evroviziju '22 var Konstrakta omgitt av stillestående dansere. Selv satt hun på en stol og var iført en hvit helsearbeider-uniform og vasket hendene i en bøtte gjentatte ganger. Fremføringen ble øyeblikkelig sammenlignet med Marina Abramović og verket hennes Art Must Be Beautiful..., opprinnelig fremført i København i 1975. Under denne fremføringen satt Abramović og gredde håret sitt mens hun ropte «kunst må være vakkert, kunstneren må være vakker».I finalen av Pesma za Evroviziju '22 lørdag 5. mars vant Konstrakta en klar seier hos både juryene og tv-seerne, og hun fikk dermed representere Serbia i Eurovision Song Contest 2022 med «In corpore sano». Sangen ble nummer tre i semifinale 2 torsdag 12. mai og kvalifiserte seg til finalen lørdag 14. mai 2022. «In corpore sano» endte til slutt på femteplass i finalen, Serbias beste plassering siden tredjeplassen i 2012.


== Listeplasseringer ==


== Referanser ==
Triangel (TV-program)

Triangel er en norsk musikalsk underholdningsserie som ble sendt på NRK Fjernsyn i 1965. Hvert program var delt i tre avdelinger med hver sin hovedartist. Artistene var fra hele Skandinavia. Blant hovedartistene var Radiofantomene, Grynet Molvig, Bror Mauritz-Hansen, Lill Lindfors, Nora Brockstedt, Per Asplin, Birgitta Andersson, Arve Opsahl, Elisabeth Granneman, Wenche Myhre, Alf Cranner, Preben Kaas og Anita Thallaug.
Programmet ble også sendt på svensk TV.


== Referanser ==


== Eksterne lenker ==
(no) Triangel på NRK TV
Amine Storrød

Amine Storrød (født 21. mai 2000 på Hvaler) er en norsk modell og skjønnhetsdronning som vant tittelen Miss World Norway i 2021. Storrød er født og oppvokst på en gård på Hvaler,men bor for tiden i Fredrikstad.
I 2021 deltok hun i sin første skjønnhetskonkurranse, og valgte å bruke dette som plattform for å motarbeide seksuelle overgrep. Hun valgte seg mottoet «Nei er Nei» i forbindelse med konkurransen. Hun opplyste i et blogginnlegg på nettsidene til Miss Norway-konkurransen at hun selv hadde blitt utsatt for et overgrep. Innlegget førte til intervjuer i flere norske medier, som Dagbladet, Se og Hør og Nettavisen, og TV-opptreden i TV 2-programmet God kveld Norge. Etter å ha vunnet den norske konkurransen dro hun til Puerto Rico for å delta i den internasjonale Miss World-kåringen. I to av konkurransene i Puerto Rici fikk hun plassering. Hun ble «1. Runner up» i talentkonkurransen, der hun deltok med kunstløp og blant de fem beste i sportskonkurransen.


== Kunstløper ==
Amine Storrød har vært elev ved Wang Toppidrett med kunstløp som hovedgren. Hun startet å trene kunstløp i barneskolealderen, og har vunnet fem gullmedaljer, en sølvmedalje og en bronsemedalje i kretsmesterskap og regionsmesterskap. Hun har deltatt i fem norgesmesterskap, og ble tatt ut til å representere Fredrikstad Kunstløpklubb i NM i Oslo den første helgen i april 2022, i klassen Senior A, som er det høyeste konkurransenivået i Norge.


== Referanser ==
Timothy Paul Andrew Broglio

Timothy Paul Andrew Broglio, eller Timothy P. Broglio (født 22. desember 1951 i Cleveland Heights i Ohio i USA) er en amerikansk prest og erkebiskop av USAs militærordinariat.


== Liv og virke ==


=== Bakgrunn ===
Timothy Broglio studerte klassiske oldtidsvitenskaper ved Boston College etter å ha gått på Saint Ignatius High School i Cleveland. Han begynte på presteseminaret og studerte katolsk teologi og filosofi der og ved Det pavelige gregorianske universitet i Roma. 


=== Prest ===
Han ble presteviet av kardinal Sergio Pignedoli den 19. mai 1977. Deretter var han sjelesørger ved St. Margaret Mary Parish i South Euclid i Ohio. I 1979 vendte han tilbake til Roma og studerte ved Det pavelige diplomatakademi. I 1983 mottok han sin juridiske doktorgrad fra Gregoriana, og trådte inn i Den hellige stols diplomatiske tjeneste.
Han virket i nuntiaturene i Elfenbenskysten (1983-1987) og Paraguay (1987-1990), og ver deretter ansvarlig for Mellom-Amerika ved Vatikanets utenrikssekretariat i Roma og personlig sekretær for kardinal utenriksminister Angelo Sodano.


=== Biskop ===
Den 27. februar 2001 utnevnte pave Johannes Paul II ham til titulærerkebiskop av Amiternum og apostolisk nuntius til Den dominikanske republikk og apostolisk delegat til Puerto Rico. Pave Johannes Paul II bispeviet ham selv den 19. mars 2001; medkonsekratorer var kuriekardinalene Angelo Sodano og Giovanni Battista Re.
Den 19. november 2007 ble han utnevnt til erkebiskop av United States Military Ordinariate, der ham etterfulgte Edwin Frederick O'Brien. 
Som militærerkebiskop ytret Broglio offentlig sin motstand mot Affordable Care Acts mandat om befrukntingshindrende medikamenter, og mot opphevbelse av Don't Ask Don't Tell, og viste støtte av Trump-administrasjonens forbud mot at transgenderpersoner skulle få tjenestegjøre i militæret. I oktober 2021 kom Broglio med en uttalelse som støttet samvittighetsbasert militæ innvilgelse av unntak fra vaksineringsmandatet for covid-19.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio, O.P. (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Erkebiskop Timothy Paul Andrew Broglio (1951- ) *2001


== Referanser ==
Pål Jensen

Pål Jensen (født 26. april 1984) er en norsk sanger, skuespiller og musikalartist som er født og oppvokst i Trondheim.
Utdannet ved Balettakademien i Göteborg, og Bårdar Akademiet. 
Han har arbeidet på scener som Göteborgsoperan, Akershus Teater, Den Nationale Scene, Kilden teater- og konserthus, Nationaltheatret , Wallmans Salonger, og Svenska Teatern m.fl. I tillegg jobber han som stemmeskuespiller.


== Referanser ==


== Eksterne lenker ==
(no) Pål Jensen hos Nationaltheatret
Natalija Tkatsjenko

Natalija Tkatsjenko (født 10. april 1995 i Gurzuf) er en ukrainsk funksjonshemmet idrettsutøver, som konkurrerer i paralangrenn og paraskiskyting. Han er klassifisert i klassen B2, som er for synshemmede utøvere.


== Idrettskarriere ==
Tkatsjenko deltok i Para-VM i snøsport 2022 på Lillehammer, og kom der på åttendeplass på langdistanse og ellevteplass på sprinten i langrenn. I skiskyting kom hun på ellevteplass på langdistanse, 13.-plass på mellomdistanse og 15.-plass på sprinten. Hun representerte Ukraina under Paralympiske vinterleker 2022, og kom der på sjetteplass i alle tre distansene i skiskyting; sprint, mellomdistanse og langdistanse.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
(en) Profil hos Paralympiske vinterleker 2022 Arkivert 15. mars 2022 hos Wayback Machine.
Token

Token er et engelsk begrep for pollett, og viser til en gjenstand med en eller annen symbolsk verdi.
Token kan referere til:


== Underholdning ==
Spillbrikke, sjetong eller spillemynt (på engelsk noen ganger token), noe som representerer deltakeren i et spill, som for eksempel en spillbrikke i et brettspill


== Databehandling ==
Pollett eller kjennemerke (token), et objekt (i programvare eller maskinvare) som representerer retten til å utføre en operasjon:
Øktpollett (session token), en unik identifikator for en samhandlingsøkt
Sikkerhetspolett (security token), maskinvarepollett (hardware token), autentiseringspollett eller kryptografisk pollett, en fysisk enhet for datamaskinautentisering
Tilgangspollett (access token), også kalt brukerpollett (user token), et systemobjekt som representerer subjektet for operasjoner med tilgangskontroll
Tokenisering (datasikkerhet), prosessen med å substituere et sensitivt dataelement
Invitasjonspollett (invitation token) i et invitasjonssystem
Token Ring, en kommunikasjonsprotokoll for lokalnett hvor bare en av de tilkoblede enhetene kan bruke kommunisere over datalinjen om gangen
Leksikalsk pollett (lexical token), et ord eller andre atomiske parseelementer


== Økonomi ==
Kupong eller et gavekort (på engelsk noen ganger token), noe som kan løses inn i artikler med verdi
Pollettmynt, et lite flatt, rundt stykke av metall eller plast som noen ganger kan brukes istedet for penger, for eksempel kasinopolletter eller pokersjetonger
Tokenpenger, penger som har begrenset godkjenning som betalingsmiddel


== Språk ==
Tok, et norsk og svensk uttrykk for en dum eller gal person


== Andre bruksområder ==
Token (kryptovaluta), visse typer kryptovaluta
Pollett (jernbanesignalering) (token in railway signalling), et fysisk objekt gitt til en lokomotivfører som autoriserer denne til å kjøre på en bestemt strekning av jernbane med enkeltspor
Tokenisme, inkludering av en enkeltperson (eller svært få personer) i en gruppe slik at en organisasjon offentlig kan hevde å være inkluderende
Type/ting-distinksjon (type-token distinction), begrep innen logikk, lingvistikk og dataprogrammering
Bryllupsmynt (wedding token), mynt utgitt i forbindelse med og for å minnes et bryllup, for eksempel samlemynter utgitt i forbindelse med kongelige bryllup


== Se også ==
Semafor
Pollett

En pollett er en gjenstand med en eller annen symbolsk verdi. De kan ofte kun anvendes for en forutbestemt vare eller tjeneste. I fysisk form kan polletten for eksempel være en myntlignende metallbrikke eller plastsjetong, eller som en digital kode. De kan brukes som billett eller betalingsmiddel, kontrollmerke, kjennemerke, sjetong, spillemynt, signal, tilgangsmerke, med mer.


== Etymologi ==
Ordets opphav er usikkert. Muligvis stammer det fra latinsk pollet som betyr "den gjelder". En annen hypotese er at det stammer fra en franskmann ved navn Paulet som man kalte opp en avgift etter for å beholde visse embeter.


== Se også ==
Sjetong


== Referanser ==


== Eksterne lenker ==
pollett – Store norske leksikon
Sjetong

En sjetong er en farget skive av plast eller annet materiale som angir en bestemt verdi i et pengespill som for eksempel poker, blackjack, rulett, baccarat og mahjong. På engelsk kalles sjetonger chips.
Sjetonger brukes som innsats på kasinoer. Sjetongens verdi er enten markert på sjetongen eller er avtalt før spillet starter. Sjetongene kan ha forskjellig verdi etter hvilken farge de har. Spillerne kjøper sjetonger før de begynner å spille. Gevinstene i hvert spill utbetales i sjetonger, mens kasinoet tar inn sjetongene fra de spillerne som har tapt. Spillerne kan etter avsluttet spill veksle inn sjetonger de har igjen. 
I pokerturneringer kan sjetonger brukes under spillet uten at pengeverdien blir utbetalt etter spillet. I stedet blir spillerne premiert etter sin plass i turneringen. Sjetonger kan også brukes til spill i hjemmet etter lignende regler uten at man trenger å bruke den påtrykte pengeverdi.
Sjetonger er oftest runde, men det finnes også sjetonger i andre former, så som ovale, åttekantede eller rektangulære, spesielt til høyere verdier. Materialet er ofte plast eller har plast som hovedbestanddel. Traditionelle europeiske sjetonger fremstilles ofte med perlemorseffekt, mens traditionelle amerikanske sjetonger ofte fremstilles av et leireaktig materiale med særlige kantmarkeringer. Det finnes også sjetonger av materialer som har keramisk karakter.
Sjetonger til kasinobruk kan foruten kantmarkeringer ha andre sikkerhetsanordninger, som individuell nummerering, hologrammer, markeringer som lyser opp under ultrafiolett lys og RFID (radiofrekvensidentifikation).


== Se også ==
Pollett
Token


== Referanser ==


== Eksterne lenker ==
(en) Casino tokens – kategori av bilder, video eller lyd på Commons
Apostolisk delegat

'Apostolisk delegat er betegnelsen av en viss kategori av pavelige utsendinger. Til land som Den hellige stol ikke har fulle diplomatiske forbindelser med, sender Pavestolen noen ganger en apostolisk delegat. Slike er ment som bindeledd mellom Pavestolen og den katolske kirke i det landet, men de er ikke akkrediterte til landets regjering.


== Biskrivelse ==
I den kikelige lovbok Codex iuris canonicis omdattes alle apostoliske legater på latin under betegnelsen legati pontificii (pavelige legater, pavelige utsendinger). Kirkeretten skjelner ikke mellom pavelige nuntier og delegater med hensyn til rang. I sitt embedsområde har den apostoliske delegat således ogsaå forrang over alle biskoper, med unntak av kardinaler og patriarker. Han kan i bære cingulum, pileolus og hodeplagg av fiolett moirésilke, og kan feire gudsstjenester i alle kirker i sitt tilsynsområde, også med pontifikalier.Skjønt apostoliake delegater har samme ekklesiale rang som nuntier, har de ikke formell diplomatisk status. I noen land nyter de imidlertid likevel noen diplomatiske privilegier. For eksempel var det lenge apostoliske delegater som fungerte som Den hellige stols de facto representanter til USA og til Storbritannia, inntil begge disse overveiende anglosaksisk pregede stater etablerte fulle diplomatiske forbindelser med Pavestolen i siste del av 1900-tallet slik at det kunne utnevnes en pavelig nuntius. 
Slik var det for eksempel med erkebiskop Pio Laghi; han var først apostolisk delegat, og så pro-niuntius, under presidentene Jimmy Carters, Ronald Reagans og George H. W. Bushs administrasjoner.
Apostoliske delegater sendes også til regioner som de vestindiske øyer, og til øygrupper i Stillehavet. Disse delegater er også utnevnt til nuntier til noen av de mange statene i disse områder, men området har også et eller flere territorier som ikke er selvstendige stater, eller land som ikke har diplomatiske forbindelser med Den hellige stol. 
Slik var det også i de nordiske land: Det første av dem som etablerte diplomatiske forbindelser med Den hellige stol var Finland (1942), og det neste var Island (1973). Pavestolen posterte etterhvert en pavelig representant som bindeledd til alle fem nordiske land, først kaly apostolisl visitator. Da Vatikanet fant å kunne postere en representant fast, i 1960, ble denne (titulærerkebiskop Martin Lucas) apostolisk delegat til «Skandinavia». Dette ble endret da Danmark, Norge og Sverige etablerte diplomatiske forbindelser med Pavestolen i oktober 1982, mens erkebiskop Luigi Bellotti, som residerte i Vedbæk utenfor København, var dels nuntius til to land og apostolisk delegat til de tre nevnte.


== Referanser ==
Wang Yue (paralangrennsløper)

For sjakkspilleren med samme navn, se Wang Yue, for paraskiskytteren med samme navn, se Wang Yue (paraskiskytter).Wang Yue (født 5. august 1999) er en kinesisk funksjonshemmet idrettsutøver som konkurrerer i paralangrenn og paraskiskyting. Hun er klassifisert i klassen B2, som er en av klassene for synshemmede utøvere.


== Bakgrunn ==
Wangs synshemming er medfødt, og hun begynte med paralangrenn i 2016.


== Idrettskarriere ==
Hun representerte Kina under Paralympiske vinterleker 2022, med Li Yalin som ledsager. Der fikk hun bronse på 10 km mellomdistanse i skiskyting, bak Leonie Maria Walter og Oksana Sjysjkova. Hun deltok også på skiskyttersprinten, der hun kom på fjerdeplass. Hun deltok også i langrenn under Paralympiske vinterleker 2022, og fikk der sølv på mellomdistansen, og hun kom på fjerdeplass på langdistanse og sjetteplass på sprinten.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Profil, Paralympiske vinterleker 2022 Arkivert 12. mars 2022 hos Wayback Machine. (skiskyting)
Profil, Paralympiske vinterleker 2022 Arkivert 15. mars 2022 hos Wayback Machine. (langrenn)
Kile (andre betydninger)

Kile kan referere flere ting.

Kile, også kalt en blei, en spissvinklet prismeformet gjenstand
Kile (Ringerike), gammel storgård på Ringerike
Kilemoen, en mo på Ringerike med et industriområde
Kilealleen, en vei på Ringerike
Johanna Recktenwald

Johanna Recktenwald (født 11. juni 2001) er en tysk funksjonshemmet idrettsutøver som konkurrerer i paralangrenn og paraskiskyting. Hun er klassifisert i klassen B2, som er en av klassene for synshemmede utøvere.


== Bakgrunn ==
Recktenwald har øyesykdommen tapp-stav-dystrofi (cone rod dystrophy, crd), som gir gradvis dårligere syn. Hun fikk diagnosen da hun hadde begynt på skolen. Hun begynte med sporten i 2015, og debuterte på landslaget i 2018.


== Idrettskarriere ==
Hun debuterte i verdenscupen i januar 2018, og endte på en delt sjetteplass i klassen for synshemmede i Verdenscupen i paralangrenn 2018/19. Hun deltok også i Verdenscupen i paraskiskyting 2018/19, der hun kom på tredjeplass i sin klasse. Under Para-VM på ski 2019 fikk hun bronse på individuell start i skiskyting, bak Clara Klug og Oksana Sjysjkova, og hun kom på fjerdeplass på sprinten og mellomdistansen. I samme VM deltok hun også i langrenn, der hun kom på fjerdeplass på langdistanse og sjetteplass på sprinten.I sesongen 2019/20 kom hun på 14.-plass i verdenscupen i paralangrenn og ellevteplass i verdenscupen i paraskiskyting. Hun kom på 13.-plass i Verdenscupen i paralangrenn 2020/21 og sjuendeplass i Verdenscupen i paraskiskyting 2020/21.Under Para-VM i snøsport 2022 på Lillehammer kom hun på tiendeplass på individuell start, ellevteplass på mellomdistanse og 12.-plass på sprinten. I langrenn deltok hun der kun på 4 x 2,5 km miksstafett, der Tyskland kom på femteplass.Hun representerte Tyskland under Paralympiske vinterleker 2022, med Valentin Haag som ledsager. I skiskyting der kom hun på fjerdeplass på mellomdistanse og sprint, og hun kom på sjuendeplass på sprinten. Hun deltok også i langrenn under Paralympiske vinterleker 2022, og kom der på femteplass på mellomdistanse og sprint, og Tyskland kom på åtteneplass på 4 x 2,5 km stafett, åpen klasse.


== Referanser ==


== Eksterne lenker ==
(de)  Offisielt nettsted
(en) Johanna Recktenwald – Paralympic.org 
(de) Profil hos Team Deutschland Paralympics
Miss You

«Miss You» (norsk oversettelse: savner deg) er en popsang som fremføres av den belgiske sangeren Jérémie Makiese. Sangen ble utgitt 10. mars 2022 og var Belgias bidrag i Eurovision Song Contest 2022 i Torino i Italia.


== Om sangen ==
Låten er komponert av Makiese selv, sammen med Silvio Lisbonne og Mamon Romiti. Sammen med artisten ble sangen internt valgt av kringkasteren Radio-télévision belge de la Communauté française (RTBF) til å representere Belgia i Eurovision Song Contest 2022. Artistkunngjøringen ble gjort 15. september 2021, mens «Miss You» først ble kunngjort i mars 2022.Sangen hadde premiere 10. mars 2022 på det belgiske radioprogrammet Le 8/9, før musikkvideoen ble vist på tv-kanalen La Une like etter. Senere samme dag ble sangen og musikkvideoen sluppet på Eurovision Song Contests YouTube-kanal.«Miss You» starter som en Bond-aktig ballade, før den går over til å bli en R&B-låt med soulundertoner, blant annet med bruk av et gospelkor i siste refreng.Sangen deltok i semifinale 2 av Eurovision Song Contest torsdag 12. mai. Der ble den nummer 8 og kvalifiserte seg til finalen lørdag 14. mai 2022. I finalen endte låten som nummer 19 av 25 med 64 poeng.


== Listeplasseringer ==


== Referanser ==


== Eksterne lenker ==
(en) Miss You på Last.fm
Université de Rouen-Normandie

Université de Rouen-Normandie er et fransk nasjonalt universitet med base i Rouen, Normandie.I tillegg til fasilitetene i og rundt Rouen, har den flere universitetsavdelinger i Évreux og Elbeuf. Den har en studentpopulasjon på omtrent 25 000 studenter. Det er et prestisjetungt universitet hvis professorer inkluderer professor Natalie Depraz, en av Frankrikes mest anerkjente fenomenologer og filosofer.


== Kjente studenter ==
David Cormand, fransk politiker
Annie Ernaux, fransk skjønnlitterær forfatter og litteraturprofessor
Nicole Fontaine, fransk, jurist og politiker


== Referanser ==


== Eksterne lenker ==
Offisielt nettsted 
Mate-URL
Briara

Briara er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).


== Utseende ==
Bittesmå (gjerne 1-2 millimeter), blanke, mørkbrunlige kortvinger. Kroppen er pæreformet. Hodet er trapesformet, med små, runde fasettøyne og groper i pannen. Antennene er middels kraftige. Maksillepalpene er lange, det ytterste leddet ganske stort. De ytterste leddene danner en kølle. Pronotum er forholdsvis lite, med rundede sider, bredest omtrent i midten, med runde, dype groper. Dekkvingene dekker omtrent halve bakkroppen, er blanke og rundede. Bakkroppsleddene er ganske korte, det aller meste av den synlige delen av bakkroppen er dekket av ett ryggledd. Beina er nokså lange, leggene litt krumme.


== Levevis ==
Disse billene lever på fuktige steder, som sumper og elvebredder, og også i maurtuer.


== Utbredelse ==
Slekten er utbredt i Australia.


== Systematisk oversikt ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien køllebiller Pselaphinae Latreille, 1802
Gruppen Brachyglutini Raffray, 1904
Slekten Briara Reitter, 1882Briara basalis (King, 1865)
Briara bella (Tanokuchi, 1989)
Briara capitata Raffray, 1900
Briara crassipalpis Reitter, 1883
Briara dominorum (King, 1865)
Briara frontalis Raffray, 1900
Briara impressifrons (King, 1865)
Briara tertia (L.W. Schaufuss, 1886)


== Referanser ==


== Eksterne lenker ==
(en) Briara – oversikt og omtale av artene i WORMS-databasen 
(en) Briara i Encyclopedia of Life 
(en) Briara i Global Biodiversity Information Facility 
Briara – detaljert informasjon på Wikispecies